बोला- राजनीतिक मौत होगी, शंभु बॉर्डर पर G20 देशों का खालिस्तान में स्वागत के लिखे स्लोगन
SFJ Gurpatwant Singh Pannu Threat Video Khalistan AAP CM Bhagwant Mann Amit Shah | Shambhu Border सिख फॉर जस्टिस के आतंकी गुरपतवंत सिंह पन्नू ने देश के गृह मंत्री अमित शाह और पंजाब के मुख्यमंत्री सीएम भगवंत मान को धमकी दी है।
सिख फॉर जस्टिस के आतंकी गुरपतवंत सिंह पन्नू ने देश के गृह मंत्री अमित शाह और पंजाब के मुख्यमंत्री CM भगवंत मान को धमकी दी है। इसके साथ उसने शनिवार की सुबह पंजाब-हरियाणा के शंभु बॉर्डर पर खालिस्तान समर्थन के साथ-साथ G20 देशों के प्रतिनिधियों का खालिस्तान में स्वागत के स्लोगन भी लगा दिए हैं।
पन्नू ने गृहमंत्री शाह और सीएम मान को खुली चुनौती दी है। आतंकी पन्नू का कहना है कि बीते दिनों पंजाब के सैकड़ों घरों पर केंद्र व पंजाब सरकार ने पुलिस भेजी। लोगों को परेशान और महिलाओं के साथ छेड़छाड़ की गई। पंजाब के घर-घर में बारूद बन रहा है। यह बारूद तभी फटेगा, जब वे चाहेंगे। इसमें गृहमंत्री शाह और CM मान की राजनीतिक मौत होगी।
पंजाब-हरियाणा खालिस्तान का हिस्सा 
पन्नू ने कहा कि शंभु बॉर्डर पर लिखे गए स्लोगन भारत को संदेश है। अब पंजाब और हरियाणा भारत का हिस्सा नहीं है और यह खालिस्तान है। पन्नू ने राज्य के युवाओं को 15-16 मार्च को G20 में पहुंच रहे प्रतिनिधियों को खालिस्तान का संदेश पहुंचाने के लिए इकट्‌ठे होने के लिए भी कहा है।
लॉ एंड ऑर्डर बड़ी चुनौती
आतंकी पन्नू की धमकी से पहले ही पंजाब में सुरक्षा को बढ़ा दिया गया है। सीएम भगवंत मान ने बीते दिनों गृह मंत्री अमित शाह से मुलाकात की थी। जिसके बाद 15 से 17 मार्च तक पंजाब में 50 सेंट्रल पॉलियामेंट्री फोर्से सुरक्षा के लिए अमृतसर में बुलाई गई हैं। जिनमें 10 CRPF, 12 BSF, 10 ITBP, 10 SSB और 8 RPF टुकड़ियां 15 से 17 मार्च तक अमृतसर में रहेंगी।